**CAVALCADA 2025**

13 d'agost de 2025

**NORMES DE CONDUCTA**

Les persones participants podran efectuar tot tipus de crítica sempre que no siga ofensiva cap a persones o institucions, prevalent la bona educació i el respecte entre tots els participants i cap al públic que presencie la desfilada.

**BASES**

1r Es considerarà **CARROSSA** una plataforma sobre la qual els participants han alçat una estructura decorada artesanalment. Es valorarà el tema, la complexitat i la seua realització manual.

2n Es considerarà **COMPARSA** un conjunt de persones que tenen un mateix tema; es valorarà el vestit, el tema i la sincronització entre les persones integrants.

3r Es considerarà **FIGURA** a una persona participant o grup d'elles que formen un sol motiu; es valorarà el tema, el vestit i la representació del motiu. La figura pot desfilar sola o integrada en una carrossa o en una comparsa.

4t Es considerarà **TRADICIÓ** aquells participants el tema dels quals siga una de les arrels de la nostra idiosincràsia.

**5é Els premis de participació, no es podrán acumular a cap altre premi.**

6é. És requisit imprescindible per a desfilar, haver presentat per registre general d'entrada de l'ajuntament una instància amb les dades personals i DNI d'una persona representant del grup. També caldrà especificar si es tracta de carrossa, comparsa, figura o tradició i presentar un títol o nom identificatiu del grup participant aixi com el nombre de integrants del mateix.

Les instàncies hauran de presentar-se per registre general d'entrada **abans del dia 7 d'agost**. Les que es presenten després d'aquesta data, com que no entraran en el sorteig mencionat, desfilaran davant seguint l'ordre d'entrada de la instància en el registre de l'Ajuntament.

7é. Les carrosses desfilaran per l'ordre resultant del **sorteig que tindrà lloc a l'Ajuntament el dia 8 d'agost a les 18 h al saló de plens**, al qual haurà d’assistir almenys la persona representant de cada carrossa, comparsa, figura i tradició.

8é. Durant la desfilada, les carrosses hauran de mantindre una distancia mínima de 5 metres i una màxima de 10 m.

9é. No es podran alçar bolquets ni fer cap maniobra perillosa durant la desfilada.

10é. A la plaça del Raval les carrosses hauran de parar fins que passe la carrossa de la regina de les festes a encapçalar la desfilada.

11é. Està prohibit destrossar les carrosses durant la desfilada.

12é Està prohibit el consum de begudes alcohòliques a menors d’edat durant el recorregut de la cavalcada.

13é L’ordre de desfilada podrà ser modificat el dia del sorteig o el mateix dia de la cavalcada per mantindre el respecte cap als animals i la banda de música, per raons de sonoritat i seguretat.

14é Les carrosses i comparses que vulguen reproduir música per al seu espectacle a la plaça de l’Església, hauran de fer arribar a l’ajuntament una memòria USB amb una única pista musical l’últim dia hábil abans de l’últim de la desfilada.

**15ª Aquells grups, tant carrosses, comparses com figures que reproduïsquen música durant el recorregut de la desfilada deuran adequar el volum de la reproducció de tal forma que no interferisca amb els grups més pròxims a ells. En cas d’incompliment es podrá prohibir la reproducció continuada de la música.**

**16ª El jurat en la visita previa als participants en el carrer d’Alfredo Grcia, es reserva el dret a desqualificar les carrrosses, comparses i/o figures que NO complisquen les bases 1a, 2a, 3a i 4a d’aquestes normes de conducta.**

**CRITERIS DE VALORACIÓ DEL JURAT**

La valoració del jurat es farà d'acord amb els criteris següents:

1. Acabat de la disfressa, confecció de la carrossa i elements de decoració de la comparsa.

2. Originalitat

3. Posada en escena, si escau.

**PREMIS**

**Carrossa:**

Primer premi ......... 200 euros

Segon premi ......... 150 euros

Tercer premi ..........100 euros

Participació ........... 50 euros

**Comparsa:**

Primer premi ......... 100 euros

Segon premi .......... 60 euros

Tercer premi .......... 40 euros

Participació ............ 25 euros

**Figura:**

Primer premi ........... 40 euros

Participació ............ 10 euros

**Tradició:**

Primer premi ........... 100 euros

Participació ............ 25 euros

Montserrat, 17 de juliol de 2025